આ વિશે તેના પરિવારજનોએ આક્ષેપ કર્યો હતો કે ‘બંકિમની ચેમ્બુરમાં પ્રૉપર્ટી છે અને છેલ્લા કેટલાક દિવસથી કોઈ વ્યક્તિ દ્વારા તેને ફોન કરીને એ પ્રૉપર્ટી વેચવાની ધમકી આપવામાં આવી રહી હતી. એથી બંકિમ ચિંતામાં મુકાઈ ગયો હતો અને તે રવિવારે મોડે સુધી સાંતાક્રુઝ પોલીસ-સ્ટેશનમાં ફરિયાદ કરવા ગયો હતો. જોકે તેની ફરિયાદ સામે ધ્યાન આપવામાં ન આવ્યું અને તેને ત્યાં બેસાડી રાખ્યો હતો. એથી તે પોલીસ-સ્ટેશનની બહાર નીકળી ગયો હતો. પોલીસથી પણ તેને કડવો અનુભવ થતાં તે વધુ ચિંતામાં મુકાઈ ગયો હતો. એથી પોલીસ-સ્ટેશનની પાસે આવેલા બિલ્ડિંગના ત્રીજે માળેથી તેણે ઝંપલાવી દીધું હતું. પોલીસની લાપરવાહીના કારણે તેણે જીવ ખોયો છે. એથી આ ઘટનાની યોગ્ય રીતે તપાસ થવી જોઈએ અને પોલીસ-સ્ટેશનમાં લગાડેલા CCTV કૅમેરાના ફુટેજની પણ તપાસ થવી જ જોઈએ.’